ཧྲང་ཧའེ་ཧུང་ཁའུ་ཁུལ་དུ་མི་ཚོགས་འདུ་འཛོམས་ཧ་ཅང་ཆེན་པོ་ཡོད།སྡེ་ཁུལ་གྱི་གྲོང་མིའི་འཚོ་བའི་ཐད་ཀྱི་དགོས་མཁོ་སྐོང་ཐུབ་ཆེད།ཧུང་ཁའུ་ཁུལ་དུ་གྲོང་མིའི་ཞབས་ཞུ་ས་ཚིགས་༣༥བཙུགས་ནས།སྐར་མ་༡༥སྡེ་ཁུལ་གྱི་འཚོ་བའི་ཞབས་ཞུ་མ་ལག་ཧུར་ཐག་གཏོད་ཡོད།ཞི་ཅིན་ཕིང་གིས་ཧུང་ཁའུ་ཁུལ་གྱི་གྲོང་མིའི་ཞབས་ཞུ་ས་ཚིགས་ཅ་ཤིང་སྲང་ལམ་གྱི་ཡན་ལག་ཞབས་ཞུ་ས་ཚིགས་སུ་ཕེབས་ནས།ཕྱོགས་བསྡུས་ཞབས་ཞུ་བྱ་ཡུལ་དང་།རྒན་གསོ་ཁང་།ཏང་འཛུགས་ལས་དོན་ས་ཚིགས་སོགས་སུ་རིམ་པས་གཟིགས་ཞིབ་གནང་ཡོད་པ་རེད།རྒན་གསོ་ཁང་ནང་ཕེབས་སྐབས།རྒན་རྒོན་ཁ་ཤས་ཀྱིས་ལག་བཟོའི་ཐོན་རྫས་བཟོ་བཞིན་ཡོད་པ་དང་།སྤྱི་ཁྱབ་ཧྲུའུ་ཅིས་ཁོང་ཚོར་བྱམས་བརྩེའི་འཚམས་འདྲི་གནང་ཡོད་པ་རེད།